
ЗАПИСНИК
24. СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ, 
ОДРЖАНЕ 20. АПРИЛА 2026. ГОДИНЕ

	
 Седница је почела у 13,30 часова.

Седници је, у складу са чланом 70. став 1. алинеја прва Пословника Народне скупштине, председавао мр Милован Дрецун, председник Одбора.

Седници су присуствовали чланови Одбора: проф. др Зоран Драгишић, проф. др Марко Миленковић, Томислав Јанковић, Јасмина Обрадовић, др Душан Бајатовић, Драган М Марковић и Богдан Радовановић.

Седници су присуствовали заменици чланова Одбора: Горан Спасојевић, заменик одсутног члана Дарка Јовановића, Радован Тврдишић, заменик одсутног члана Биљане Пантић Пиља и Живота Старчевић, заменик одсутног члана Марије Јевђић.

Седници нису присуствовали чланови Одбора: Александар Павић, проф. др Митар Ковач, Ђорђо Ђорђић. Мирослав Алексић, Здравко Понош и др Милош Јовановић.
Седници су испред Министарства унутрашњих послова присуствовали Милан Андрић, помоћник секретара Министарства и Ненад Симић, руководилац Канцеларије за борбу против трговине људима и Национални координатор за борбу против трговине људима.
Председник Одбора је обавестио присутне да је седницу, у складу са чланом 72. став 2. Пословника, сазвао у року краћем од предвиђеног Пословником како би се што пре размотрили амандмани на Предлог закона из предложеног дневног реда.


	На предлог председника, Одбор је већином гласова утврдио следећи

Д н е в н и  р е д:

1. Разматрање Предлога закона о спречавању и сузбијању трговине људима и заштити жртава, који је поднела Влада (број: 011-1502/26 од 14. априла 2026. године) у појединостима.
Председник Одбора је, пре преласка на разматрање тачке дневног реда, предложио да Одбор обави заједничку расправу о свим амандманима, као и да се по закључењу расправе обави групно гласање о амандманима, што је Одбор већином гласова прихватио.                                  
           Прва тачка дневног реда:  Председник Одбора је обавестио присутне да је на Предлог закона о спречавању и сузбијању трговине људима и заштити жртава поднето укупно 57 амандмана као и да је Влада прихватила 5 амандмана које је на чл. 10, 11, 31, 49. и 55. Предлога закона поднела народна посланица Данијела Несторовић, док је преосталих 52 амандмана Влада одбила. 
У дискусији је учествовао Богдан Радовановић.

Након што је дискусија закључена прешло се на гласање. 
Председник Одбора је, по завршеном гласању, констатовао да је Одбор једногласно прихватио амандмане на чл. 10, 11, 31, 49. и 55. Предлога закона о спречавању и сузбијању трговине људима и заштити жртава, које је поднела народна посланица Данијела Несторовић, док је Одбор одбио преостала 52 амандмана пошто је за њихово прихватање гласао 1 члан Одбора, док се против прихватања тих амандмана изјаснило 10 чланова Одбора. Потом је закључио рад по овој тачки дневног реда. 
           За известиоца Одбора на седници Народне скупштине одређен је народни посланик Милован Дрецун, председник Одбора.

***


Седница је завршена у 13,35 часова.

Саставни део овог записника чини обрађени тонски снимак седнице Одбора.



      СЕКРЕТАР ОДБОРА		                 		      ПРЕДСЕДНИК ОДБОРА
		      

 Весна Матић Вукашиновић			                      мр Милован Дрецун
